Dermed tyder alt på at det blir en kort seanse i energi- og miljøkomiteen senere torsdag. Det er satt av ti minutter til en redegjørelse fra olje- og energiminister Terje Søviknes (Frp), og 20 minutter til spørsmål fra komiteen.

I midten av mars ble det kjent at Statoil ønsker å bytte navn til Equinor.

Les også: På høy tid å skifte navn på Statoil

Den mildt sagt magre oppslutningen om høringen viser at de fleste er enig i at navnebyttet ikke er en sak for Stortinget, ifølge komiteens andre nestleder Tina Bru (H).

– Man kan mene hva man vil om Statoils nye navn. Men at Stortinget skal bestemme om det er et godt eller dårlig navn, er en ugrei måte å drive statlig eierskap på med et børsnotert selskap, sier hun til NTB.

Artikkelen fortsetter under annonsen

Les også: Ap og Sp vil utsette Statoils navnebytte

Senterpartiets Marit Arnstad og Arbeiderpartiets Espen Barth Eide la nylig frem forslaget om at navnebyttet bør utsettes inntil «saken er redegjort for og drøftet i Stortinget».

– Jeg kan minne om at Arbeiderpartiet tidligere har vært opptatt av å beholde Statoil-navnet. Høyre har lenge hatt et ønske om å fjerne «stat» fra Statoil, sa Støre til DN i mars.

Bru skulle ønsket seg at Ap var mer opptatt av å skape en mer konkurransedyktig oljenæring.

– Det er det som er viktig, ikke hva selskapet ønsker å hete, og at Ap ikke liker det navnet, sier hun.

Les også: Nytt navn tilslører hovedoppgaven

v(Vilkår)